Frá því um miðjan október hefur brúarvinnuflokkur Guðmundar Sigurðssonar unnið við breikkun stokksins yfir Álftá á Mýrum . Að sögn Guðmundar brúarsmiðs verður stokkurinn breikkaður um sex metra beggja vegna vegarins . „ Þetta er liður í því að auka öryggi vegfarenda þarna um . Vegkanturinn var mjög knappur og þessi breikkun er gerð til að hægt verði að koma fyrir vegriðum , “ segir Guðmundur en talsverð hæð er frá veginum og niður í ána . Hann segir að nú sé beðið eftir steypuveðri en væntanlega muni brúarvinnuflokkurinn ljúka sinni vinnu við brekkun stokksins um eða fyrir miðjan desember . Það sé hins vegar ekki ljóst hvenær farið verði í fyllingu og vegriðunum komið fyrir í framhaldi af því .